الحمد لله واشهد ان لا اله الا الله وحده لا شريك له. واشهد ان محمدا عبده ورسوله ورسوله صلى الله عليه وسلم اما بعد آآ هذا الدرس الاول في مدارسة كتاب كتاب المراحل الثماني
نطالب فهم القرآن. احنا كنا وعدنا نبدأ سلسلة في اه فهم القرآن. دي مش سلسلة عن عن زي احنا خدنا قبل كده كده رسالة في التدمر. خدنا اول تدبر بتاعة الدكتور سعيد الزهراني. وخدنا حتة من رسالة خلاصة تدبر القرآن لخالد عثمان
السبت دي مش بتتكلم في القضية ديت مش في وسائل التدبر ومقصد التدبر والحاجات ديت لأ بتتكلم في موضوع تاني احنا كنا يعني بدأنا وحطينا ان من آآ الحاجات التي تعين على التدبر فهمك للتفسير. وقلنا ان دايما احنا دايما نقول مما يعين على التدبر مسلا حضور القلب والسماع
والترتيل والصلاة بالليل وطهارة القلب. والخشوع كلام كتير كله يمكن تطبيقه سهل. يعني ممكن في يوم وليلة اعمل الموضوع دوت. وبيجي بقى في النص كده لما بنقول ان مما يعين على تدبر القرآن ان يفهم التفسير. فبنقول فهم التفسير واقرا تفسير كزا وتفسير كزا. والسلام عليكم ورحمة الله
فييجي يصاحبنا في الحتة دي دايما بيقف يعني بيقول بس انا هقرا تفسير بس بحس ان انا مش بفهم يعني او في تفاسير كده مش عارف هي ماشية ازاي يعني
التسيير ده هيتقرا ازاي؟ صح؟ فيه تفاسير سهلة يعني يبقى المعنى واضح حتى المعنى الواضح بيبقى هو مش مش مدرك ابعاده. يعني من الحاجات مسلا الناس افتكرها اه ميسرة تفسير السعدي مسلا يقول لك تفسير السعي ده تفسير ساهل. هو الحقيقة هو تفسير سهل وممتنع. يعني اللي يفهم تفسير يعرف تفسير السعي ده
عميق جدا جدا. ان هو بيجمع في عبارة يسيرة كده اقوال السلف. يعني ممكن تقرا ابن كسير تقعد تقرا صفحة تقرا سطرين في الساعة دي تلاقيها لكل الكلام اللي ايه
الفيمني كسير فهو عامل معجزة يعني. هو مش مش للدرجة دي. فممكن واحد يقراه يقرا المعنى بسطحية يفهم حاجات ايه؟ بسيطة. لكن ما رأي المعاني دي؟ لازم واحد يكون قاري
ابن كسير بقى واقري حاجات كتيرة عشان يعرف السعي ده عمل ايه. بس انا عايز اقوله ان ممكن حتى المعنى البسيط اللي انت تقراه لأ وراه حاجات انت ما فهمتهاش لان انت مش معكش ادوات التفسير
فضلا ان انت تقرا كتب من كتب بقى المتقدمة زي الطبري او ابن كثير او كده. طبعا تحس بغربة شديدة. ايه قال ابن عباس وقال قتادة وقال مجاهد ايه ده هو فين التفسير؟ هو ده تفسير؟ هو هو يعني فين التفسير يا عم؟ صح؟ فانت بتحس ان انت غريب عن التفسير. يعني المفترض ان كسير ده يعني عمدة
تفسير مرجع كل اللي عايز يفسر بيرجع تيجي انت تقرا تقول عن الحار ابن كسير تلاقي اسانيد وعنعنات وبتاع وبعد كده قال فلان كزا وقال فلان كزا هو ايه كل التفاسير دي. طب ما تقول كلمة وخلاص. طب ما تقول لنا الخلاصة. فتحس ان انت ايه لا انت كده مش مستوعب ايه اللي بيحصل. يبقى انت محتاج شوية قوانين او شوية قواعد شوية
يعني حد يفهمك هي الايه الفولة فين؟ يعني ايه فين الزتونة عشان نعرف نشتغل؟ لما اجي اقرا تفسير ما احسش ان انا غريب واعرف ازاي التفسير بيتفهم واعرف بعد كده لما اقرأ تفسير ازاي اقدر آآ استوعب اقوال السلف؟ هل اقوال السلف فيها تعارض؟ هل ينفع اجمع بينهم؟ طب هو ليه هم كانوا بيقولوا كلام
حسن ده غير ده غير ده غير ده. طب ازاي احكم على لو حصل تعارض؟ ازاي اقدر ان انا ارجح؟ واعرف ايه الصح وازاي ان انا اقرا تفسير اقدر يعني
الكلام بقى هنيجي واحدة واحدة. هنفهم تقدر بعد كده بعد الكتاب دوت هتلاقي كتب التفسير بقت سهلة. بقيت فاهم ايه اللي بيتقال دوت؟ وليه الجملة دي اتقالت؟ وليه هو واختر القول دوت عن القول دوت هتبقى شوية قواعد. فهي الرسالة دي خلاصتها ان هي توصلك ان انت معك بعض الادوات المبدئية طبعا
الموضوع اكبر من الكتاب دوت. لكن معك ادوات مبدئية انك انت تقدر تفك الخط في اي تفسير. ممكن تقراه ان انت هتعرف شوية قواعد كده. فهمتها هتقدر انك انت تتعامل مع التفسير بشكل احسن. فهو صاحب الكتاب طبعا آآ الدكتور عصام العويد عصام العويد. كتاب المراحل الثمانية
طالب فهم القرآن. الكتاب موجود على النت بدي اف. وغالبا هتلاقوا الطبعة اللي هي في ايدي. وهي طبعة اه مركز تدبر. طبعة مركز تدبر. ليه انا بقول الطبعة عشان يفضل ان اللي هيتابعني على النت او هينزلها بي دي اف ينزل نفس الطبقة علشان يمكن انا وانا بشرح اقول لك في صفحة كزا صفحة كزا صفحة كزا تمنتاشر خمستاشر
لو انت نزلت طبقة مختلفة ممكن مش هتبقى نفس الصفحة يعني. لكن لان انتم كلكم معكم اللي بيحضروا دلوقتي معكم الطبعة اللي معي. فممكن احيانا اقول الصفحة فاللي عايز لو حد بيتابع على النت هيمشي معايا بالصفحة يبقى يتأكد ان نزل ايه طبقة مركز تدبر او مكتوب تحت هيلاقي دار الحضارة
مشروع التوزيع. صاحب الكتاب بدأ مقدمة لطيفة. بيتكلم فيها عن اه كتاب الله سبحانه وتعالى. وان هذا الكتاب الله سبحانه وتعالى وصفه بانه النور. فاحنا عايزين خلال الكتاب ده نعرف
ازاي نوصل للنور دوت؟ ان احنا بنسمع القرآن نور شفاء هدى رحمة. ثم عند التطبيق والنزول على ارض الواقع ان تجد هذا بهذا القدر مش لان فيه اشكالية في الكلام ده او الكلام ده مبالغ فيه مثلا. لكن انت مش عارف تطلع النقطة
مش عارف تطلع الهدى دوت ما عكش الادوات اللي تفهم بها كتاب الله. والادوات اللي معك المحدودة بتبقى انت شغال بها على قد ادواتك تاني مش بتعيش قوي مع القرآن او مش بتقدر فعلا توصل للدرجة دي من الشعور بالسكينة والراحة والنور الهداية وغير زلك
ربنا قال فامنوا بالله ورسوله والنور الذي انزلنا. وقال تعالى يا ايها الناس قد جاءكم برهان من ربكم. وقال قل يا ايها الناس قد جاءكم الحق من ربكم وقال يا ايها الناس قد جاءتكم موعظة من ربكم وشفاء لما في الصدور وهدى ورحمة للمؤمنين
فبيقول بقى الشيخ في المقدمة في صفحة حداشر بيقول تأملت في احوال امة محمد صلى الله عليه وسلم بيقول تأملت احوال الناس وعلاقتهم بالقرآن يعني علاقة الناس بالقرآن قال لي هم تلات اقسام. القسم الاول قسم اعرض عن كتاب الله تعالى. لا ينشغل به ولا
يبالي به وليس له همة لا في مطالعة ولا في تفسير ولا في قراءة. ولا في تعبد حتى ما يهتم بالقرآن. بيقول وهؤلاء النبي صلى الله عليه وسلم يوم القيامة. الذين قال الله فيهم وقال الرسول يا رب ان قومي اتخذوا هذا القرآن
انا مهجورا. فمن هجر القرآن هجر التلاوة هجر العمل هجر التدبر. هجر التعليم هجر الدعوة الى معاني القرآن هجر الدفاع عنه في انواع كتير من هجر القرآن لكن في واحد معرض عن كل الانواع لا قراءة ولا تدبر ولا صلاة ولا تعبد ولا ولا ولا فدوت هو خصم النبي
عليه الصلاة والسلام يوم القيامة الذي سيشتكي النبي عليه الصلاة والسلام الى الله منهم ان قومي اتخذوا هذا القرآن مهجورا. وقال طبعا احنا مش بنكلم الايه الصنف دوت. الصنف التاني قسم يقرأ كتاب الله تعالى للتلاوة فقط. يعني بيقرأ للتلاوة عايز يرقق قلبه. وعايز يعني يطلع
تلاتة كده بس وخلاص. يعني ما علوش همة في فهم التفسير واقوال السلف والكلام دوت. وبيقول القسم ده عملنا له رسالة تانية. فاكرين الرسالة قبل ديت اللي نصحنا بها لعصام العويد برضه هي فن التدبر. مش احنا اتكلمنا في رسالة اول تدبر بتاعة نايف الزهراني قلنا في رسالتين حلوين برضو زيها
رسالة فن التدبر لعصام العويد. ورسالة الخلاصة في تدبر القرآن للدكتور خالد عثمان. هو بيتكلم عن ديت. يعني هو بيقول اللي بس عايز يتلو القرآن كده بس ومجرد التعبد ويطلع بمعاني يسيرة ويرقق قلبه كده. عملنا له الرسالة ديت. يتكلم كيف تتدبر القرآن. بس ما اتكلمش عن آليات التفسير والكلام دوت. وبيقول دوت مش
الرسالة دي مش بتكلم اللي هو عايز بس يقرا ويتدبر ويصلي وخلاص. لا هنتكلم في واحد بقى التالت اللي هو طالب العلم. طالب العلم اللي هو له همة في قراءة في كتب التفسير. هنا بيفتح بقى عايز يفتح ابن كسير. بيفتح الطبري بيفتح حتى ايسر التفاسير. بيفتح حتى يعني اه اه مم السعدي. ليه
همة في قراءة التفسير عنده شغف ان هو يقرأ في كتب التفسير فبيقول لكن يشعر انه ما زال بعيدا عن التدبر الحق لهذا الكتاب بيقرا بس هو مش بردو مش بيوصل يعني حاسس ان انا آآ المفروض افهم ايه يعني؟ يعني لما انا قريت الكلام ده ايه اللي انا فهمته؟ وايه اللي زاد عندي؟ انا قريت بس حاسس ان انا ما وصلتش
فبيقول احنا بنساعده ايه؟ هنساعده يوصل بيقول احنا المفروض نجاوب بعد اللي يجي معنا في الرسالة دي هيكون جاوب على تلات اسئلة مهمة. ونكون جاوبناه على تلات اسئلة. السؤال الاول كيف فهم
سلفونا هزا الكتاب المهيمن. وكيف كان حالهم بعد ان فهموه. ازاي فهموه ايه الادوات اللي استعملوه عشان يفهموا الايه؟ الكتاب دوت السؤال التاني لما نقرأ كتب التفسير ولا ندرك المعنى العظيم لايات هذا القرآن العظيم. يعني لما لا نستشعر اعجاب
كلام الله تعالى عند قراءتنا له. مع يقيننا التام بانه معجز. اللي احنا مش فاهمين المعجزة القرآنية ديت تلاتة كيف يكون القرآن العظيم هاديا لنا؟ وفيصلا بيننا في كل شئوننا العقدية التعبدية اجتماعيا اقتصاديا
الامنية السياسية الاعلامية والذاتية ونحوها. بعد كده هينطلق معنا بيحط الاول اصل مهم قبل ما نتكلم على اه المراحل الثمان عشان هو لما يقول لك مراحل السمان هيقول حتة كده لازم يقول المقدمة دي قبل ما يقولها. وهو ما الفرق؟ يعني مما يتكون القرآن
القرآن يتكون من جمل ليس كزلك. والجمل تتكون من من كلمات. والكلمات تتكون من الحروف. يبقى احنا عندنا حروف كلمات جمل. الكلمات يوصل بينها بحروف ايضا زي من وعلى وما وفيه. فبيقول احنا لازم نفصص الحتة دي الاول علشان تفصيص الحتة دي هيفهمنا
حاجة مهمة وهو ان هناك في القرآن حروف تسمى حروف مباني وهناك حروف تسمى حروف معاني. ما الفرق بين كلمة حروف مباني وحروف معاني؟ حروف المبنى هي الحروف التي تتكون
من الجملة. والحرف ليس له معنى في زاته. يعني لو قلت محمد ميم وحاء وميم ودال. هذا حرف مبنى اتبنت منه كلمة ايه محمد تمام؟ فيتسمى الميم ده حرف مبنى. اتبنت به الكلمة. لكن هل ميم لوحده له معنى؟ ليس له معنى
لو قلت مسلا باسم باسم يتكون باء والف وسين وميم لكن الباء لها معنى ما لهاش معنى. لكن لو قلت بسم الله الباء هنا لها معنى لها معنى. الباء تدل على الايه؟ على الابتداء او الاستعانة. ابدأ باسم الله
او استعين باسم الله. ازا الباء في باسم ما كنش لها معنى. لكن الباء في بسم الله بقى لها معنى. عشان كده بيقول لك في في حرف في القرآن اسمه حرف مبنى. وفي حرف الخلاء اسمه حرف ايه؟ معنا. يعني حرف المبنى لا يدل على اي معنى. لو خدته لوحده كده قلت لك ده يفيد
اقول لك ما يفيدنيش في حاجة. محمد الميم افادتني به ولا حاجة. باسم البه فيه لها فايدة؟ رغم ان باسم شبه باسمه. صح؟ لكن باسم البه لأ دي دلت على اي حاجة؟ لأ ما دلتنيش اي حاجة. افادتني في حاجة في المعنى زودت حاجة في المعنى لأ هي بس كونتلي ليه؟ كونتلي كلمة بس فالباء دي هتتسمى حرف ايه
مبنى وحرف المبنى لا ينشغل به المفسرون لان هو اصلا ما لوش ايه؟ ما لوش ما يفرقش معي في المعنى. اطلع باسم تطلع يا محسن ما تفرقش يعني الجملة اتكونت وخلاص ببعض الحروف. لكن لما يجي حرف يضيف معنا زي ما قلنا بسم الله. هنا يقول لك بقى الباء هل تفيد الابتداء
الباء تفيد الاستعانة. واخد بالك؟ مسلا بيقول بقى حروف المعاني زي مسلا يريدون ليطفئوا الله. اللام دي يسموها لام الايه؟ لام التعليل يريدون ليطفئوا نور الله. لام الايه؟ لام التعاليق. غير مسلا قوله تعالى وآآ مثلا آآ
ليكون لهم عدوا وحزنا تمام ليكون لهم عدوا ان فرعون وامان وجنودهما كانوا خاطئين. لما ربنا سبحانه وتعالى قال ايه؟ قال ونريد ان نمن على الذين الصفر وايحينا الى ام موسى
الارضية فاذا خلت عليه فالقيه في اليم ولا تخافي ولا تحزني انا ارادهم اليك وجعلهم يبسطون. فالتقطه ال فرعون ليكون له عدوا وحزنا. هنا اللام دي لام تعليم لا ما حتى مش منطقي. هم ال فرعون التقطوه. ليكون لهم عدوا وحزنا؟ يعني هم لما التقطوه كانت علة التقاط موسى
ان يكون لهم عدوا وحزنا؟ اكيد لا. هو ما كانوش يعرفوا ان ده اللي هيحصل. اللام دي افادت معنى تاني خالص. يقول لك دي اسمها لام عاقبة او لام السيرورة. يعني اللام التي تفيدك ما الذي سيحصل؟ او ما الذي صار اليه الامر بعد ذلك؟ شف
لام بس اللام دي لها معنى. واللام دي لها ايه؟ معنى تاني خالص. يريدون ليطفئوا. دي لام اسمها ايه؟ لام تعليم لكن ليكون لهم عدوا وحزنا دي لام ايه؟ صيرورة لام عاقبة. الكلام ده دلوقتي مجرد المعلومة
افادتك كتير ولا ما فادتكش؟ انت دلوقتي هتيجي تقرا في التفسير كنت هتفهم لم سيرورة ولام عاقبة ولام تعليم ايه اللي اصلا انت فاهم ان في حاجة اسمها حروف معاني
بتقول ايه لام ولام ايه موضوع اللام ده؟ واللام ده وممكن يكون سبب الخلاف؟ خلافهم في الايه؟ في معنى الحرف. هل الحرف ده افاد ايه ويبقى انت فهمت كمان لما تيجي تقرا مسلا اقوال السلف تقول واختلفوا بسبب اختلافهم في معنى الحرف. هل افاد كزا
ولى افات كزا فعلى اثر زلك فلان قال كزا وعلى اسر الفهم التاني فلان قال كزا فشوفت كلمة فهمك لحروف المعاني ازاي يفرق في فهمك انت للتفسير لوحدك. او على الاقل لما تقرا اقوال السلف تعرف ليه ده قال كده؟ وده قال كده. فلما يجي الشيخ يشرعك يقول لك والله عشان
اختلفوا في اللام ما تقولش ايه اختلفوا في اللام يعني. هي اللام فيها ده حرف هيختلفوا فيه ايه؟ ما هو ده مش حرف مبنى ده حرف ايه؟ معنى وطالما حرف معنى
سيحتمل معاني ممكن تبقى لم تعلي ممكن تبقى لام سيرورة وهكزا. خدت بالك مسال مسلا آآ وما يدريك لعله وما يدريك لعله ايه؟ يزكى. آآ وما يدريك لعله يزكى مسلا ما يدريك لعله الزكا ممكن يختلفوا في ما ديت تفيد الايه؟ تفيد الاستفهام ولا غيره هيأتي بقى ايه؟ مسال بعد كده
كلنا مسال ودخل المدينة على حين غفلة من اهلها. على حين. هل هنا عالة تفيد الاستعلاء؟ يعني هل هو راكب حاجة اسمها حين غفلة. زي ما دخل مدينة على حمار. ودخل المدينة على حين. هل حين ده حاجة كان راكبها مسلا واحد ممكن
افهم كده يقول وحين هذا حيوان كان يعيش في مصر فممكن انت ايه طب ايه اللي يخليني انكر التفسير ده؟ نقول هنا على ما تفيدش الايه زي زي مسلا دخل المدينة على حمار مسلا. لكن حين ده ممكن بقى واحد يشطح. وحين غفلة يقيل انه حيوان اسطوري. يلا بنا بقى
وايه اللي يخليني ارد تفسير زي دوت؟ اقول والله على هنا اصلا ما بتفيدش ليه؟ ما بتفيدش ان هو الاستعلاء او الفوقية. انما انما تفيد الايه الظرفية على حين يعني في وقت غفلة يعني. لكن لو قلت الرحمن على العرش استوى. هل تفيد الظرفية
انما تفيد الفوقية والاستعلاء. مش كده؟ شفت بقى ايه؟ حرف اهو. هنا على حين غفلة. الرحمن على العرش استوى. يبقى الحروف ديت من وعلى وفيه وما والباء ده ده موضوع كبير في التفسير عايز ان انت تركز فيه. لانك انت لو فهمته كويس
تفهم حاجات كتير قوي في تفسير وتفهم سبب الخلاف وتفهم لوحدك لما تقرا ايه اللي بيقولوه في التفسير دوت تبقى سهلة معك. فعشان كده بيقول مهمة قوي ونعرف ايه الفرق بين الحروف
تاني حروف الايه؟ المعاني. سهلة كده نعديها؟ نعديها. فبيقول لي يبقى ازا الجمل تتكون عندي من الاتي. حروف مباني هتكون لي كلمات والكلمات تتحط تتواصل بحروف معاني يعني عندي حروف مباني
مسلا ايه آآ خلاص دخل المدينة على حين. دخل دال خائلان. دي شوية حروف مباني كواليتي دخل. المدينة كزلك حروف مباني كواليس للمدينة حين جم كلمة غفلة كلمة ووصل ما بينهم بايه؟ على فعل ده حرف ايه؟ معنى. يبقى ازا انا عندي حروف مباني بيتكون كلمات
والكلمات بيتواصل بينها بحروف ايه؟ مع ان. حروف المباني تتكون كلمات ونوصل الكلمات بحروف معاني تتكون عندي جمل يبقى القرآن يتكون جمل. الجمل وراء بعض ده هنسميه ايه؟ سياق سياق الكلام. ان الجملة دي جه وراها الجملة دي. السياق مش كلمة وراها كلمة. السياق جمل
جملة وراها جملة وراها جملة ده اسمه الايه؟ السياق. لان السياق ده برضه حيجي لنا في القواعد. لازم علشان يساعدك على فهم التفسير انك تفهم السياق كلمة السياق دي بيفسروها بكلمتين. سهلين قوي. ما هو السياق؟ يعني ايه السياق؟ قال لك السياق
خدي الكلمتين وبعد كده اشرحهم. هو السباق واللحاق شكرا ما فهمناش اي حاجة. بس اكيد انتم فهمتم. انا شاورت. انا دلوقتي بقول ايه هو الجملة دي جاية في انهي سياق؟ يعني بقول لك بص ايه؟ بص
قبليها وبص ايه بعديها هو ده السياق علشان ممكن تبص فتروح مغير كلامك تقول لأ لأ المعنى ده ميستقيمش مع السياق فالسياق هو السباق يعني اللي قبل الجملة ديت واللحاق اللي هو بعد الايه؟ الجملة ديت. ففهمك لسياق الكلام بيفرق معك
في فهمك للتفسير او احيانا الترجيح احيانا بيحصل تعارض بين اقوال السلف. فممكن المفسر يقول والقول الراجح كزا لانه الموافق للسياحة طب طبعا انت تبقى قاعد ايه؟ الله ينور مش فاهم ايه اللي بيحصل صح؟ وممكن جملة زي دي تعدي عليك في تفسير تقول والراجح كزا لانه الموافق للايه؟ للسياق فانت موافق للسياق
تعديها وخلاص حسبنا الله ونعم الوكيل في اللي انتم بتقولوه. صح؟ فليه؟ لان انت ما حدش اداك الايه المفتاح دوت. يعني ايه الموافق للسياق؟ فهمني بس وفق السياق عن المفسر بص للقبل الكلام قبل الجملة دي وبعد الجملة دي لقى ان القول الفلاني ده بعيد قوي ومتكلف قوي
يقول لك لأ ده قول مرجوح. والراجح التاني لانه الانسب والاليق بالايه؟ بالسياق. اللي هو السباق والايه؟ واللحاق. سهلة دي سهلة. يبقى انا عندي حروف مباني كونت كلمات واتوصلت بنا بحروف معاني كونت جمل. الجمل بقى فيه جمل وراه جملة ورا جملة ورا جملة
ده اسمه الايه؟ السياق. الجملة قبليها وبعديها اسمه السباق واللحاق. هو ده الايه؟ هاتي مع السياق وتتكون الايات بقى بالايه؟ بالايه؟ بالقصص ديت. هو كده القرآن بيتكون من الايه؟ من الحاجات ديت. تفاصيل الحاجات دي. افهم. هتفهم الكلمة. ما هو كده طب خلينا ما نستعجلش. بيقول الكلمات دي بقى متصلة
باكمل وجه واحكم عبارة واتم معنى لا اختلاف ولا تناقض ولا اضطراب انما هو محكم مبين فرقان مثاني يصدق بعض بعضا. هو ده الاعجاز ان انت تجد كل ده ما فيهوش اي خلل ولا اضطراب ولا ولا اختلاف. وهو على احكم ما يكون. قال تعالى
ونزل احسن الحديث كتابا متشابها مثاني. تمام؟ بعد كده بيقول لنا آآ الله تعالى قال ونزلنا عليك الكتاب تبيانا لكل شيء. طيب تبيان لكل شيء يبقى انا محتاج ان انا اجتهد في فهم هذا التبيان
عشان اطلع ان ربنا بين لنا كل شيء في هزا القرآن. طيب التبيان ده هيبقى بالبساطة دي بالسهولة دي ان انا مجرد ما اقرأ قراءة عابرة هفهم كل حاجة انما الاقي الموضوع محتاج مجهود. عشان كده بيقول لنا بعديها على طول كلمة ابن مسعود الرائعة من اراد العلم
القرآن فليثور القرآن. فان فيه علم الاولين والاخرين. عشان كده الامام مسروق ابن الاجدع كان بيقول ما من شيء نسأل عنه الصحابة الا وعلمه في القرآن ولكننا عجزنا عن الوصول اليه
يعني بيقول احنا بنسأل الصحابة ليه؟ هم الصحابة يعرفوا دين غير الدين بتاعنا؟ هم الصحابة لما هيجاوبوا لنا هيجيبوا اجابة من غير القرآن والسنة؟ طب احنا تسألهم ليه؟ قال لي ان احنا عاجزين. هم قدروا يعملوا تصوير للقرآن اعلى مننا
فبنسألهم يجيبوا لنا الاية اللي انا قاريها الف مرة. ويقول لي الدليل كزا. وانا اقرأه الف مرة. وما عرفتش ان دي الدليل في فرق في درجات في العلم. فبيقول ابن مسعود اللي عايز العلم كله يشتغل على القرآن جامد بس مش شغل سطحي تسوية عين تصوير تسوير زي ما انت ايه بتعمل حاجة
كده بتجيب تراب كده وتروح تقعد ايه تقعد تقلبه كده وتدور تحته وتدور هنا وتدور هنا تفتيش يعني تسوير يعني ايه؟ تفتيش لكن انت زي ما سنة تيجي تقلبها كده وتقلبها كده وتقلبها كده وتقلبها كده وتبص لها من الناحية دي شوف السياق وتشوف الكلمات وتشوف مش عارف ايه وتشوف علاقتها بالصورة وعلاقتها باللي قبليها وعلاقتها كل ما تبص بص
وتشوف التقديم والتأخير والاساليب والحروف والمعاني والسياق والتفسير الموضوعي كل ما تبص من ناحية تلاقي ايه معاني تطلع لك تطلع ممكن من الاية بعشر فوائد عشرين فايدة تلاتين فايدة زي ما ربنا يفتح عليك. وكل فايدة علم علم جديد. عشان كده مسعود بيقول بقى اللي عايز يشتغل على القرآن يثور
القرآن يعني يفتش فيه وينقر ويبحث حتى يجد مقصوده. عشان كده الامام الشافعي واحد وقفه مرة قال له هات لي دليل على الاجماع امن القرآن هات لي دليل على الاجماع من القرآن. الشافعي قال مسكت المصحف من اوله قراه رايح جاي رايح جاي وادور. حتى وجدتها
فعاد الى السائل وقال قال الله تعالى ومن يشاقق الرسول من بعد ما تبين له الهدى ويتبع غير سبيل المؤمنين الوليمة قال له بقى سبيل المؤمنين هو الايه؟ الاجماع لان الاجماع هو ما اجمع عليه المؤمن فاللي يخالف الاجماع يبقى
عقب ازا الاجماع حجة. شف لفها ازاي ربنا حزر اللي يخالف سبيل المؤمنين. طب سبيل المؤمنين هو ده الايه؟ الاجماع وربنا هدد اللي يخالف سبيل المؤمنين. يبقى ازا الاجماع حجة. صح؟ فقامت اللفة. وآآ كزلك يعني. آآ
وقال ايضا ابن مسعود ان هذه القلوب اوعية فاشغلوها بالقرآن ولا تشغلوها بغيره. وقال شمر تثوير القرآن قراءته ومفاتشة فما به في تفسير ومعانيه. يعني مش هتقعد مع نفسك برضو ما انت تقعد تسأل في العلماء وتحضر دروس وتسأل ده وتسأل ده تلاقي عالم اكبر تحضر له
وتقرا كتاب اكبر وبعد كتاب اكبر وتقعد تتدرج في الكتب. لغاية ما ايه؟ ما تزداد عندك المعاني. تمام؟ بعد كده يعني اه خلينا نخش بقى على طول على مراحل السان. انتم تقروا الاسر بتاع آآ ابن تيمية دوت الموضوع سهل. المراحل السمان واحدة واحدة بقى
عشان نفهم القرآن لازم نعدي على التمن مراحل دول. دي من المرحلة الاولى الوقوف على الاثار الواردة. عن رسول الله صلى الله عليه وسلم اما الصحابة وائمة التابعين في الايات سواء ما كان يتعلق بفضائل السور او اسباب
او التفسير. بيقول مهم قوي طبعا ده القاعدة الاساسية. وهنفسر في الموضوع دوت. انت لازم تقف على اه اه تفسير الرسول يقول عليه الصلاة والسلام ان كان له تفسير في الاية ديت تقف على اقوال السلف تقف على ايه؟ تقف على اقوال التابعين وآآ آآ
سواء مكان يتعلق بالايه؟ بالفضائل او اسباب النزول او التفسير. لان اه زي ما قلنا ان انك انت لو لو ما قريتش الحاجات ديت ممكن تضل في فهم القرآن. تضل من باب ايه؟ من باب مسلا ان انت ممكن تفهم الاية فهم. اجمع السلف على انه فهم باطل
تعرف منين اجمع السلف انه فهم باطل؟ لو انت اصلا مش عارف ايه؟ مش عارف اقوال السلف. او اصلا النبي عليه الصلاة والسلام حسم الموضوع وفسرها وانا شغال في ايه اصلا
ده النبي عليه الصلاة والسلام قالها صريحة. طب انت بتلف رايح فين واحد مسلا يقعد تايه في اية مسلا ايه اه الذين امنوا ولم يلبسوا ايمانهم بظلم اولئك لهم الامن
ايه فيها؟ بيقول طب الزلم دوت هل يفسر عن انه المعصية؟ وقد يفسر على انه الشرك وقد يا عم قد ايه ومش قد ايه؟ طب ما هي دي فيها اصلا تفسير للنبي عليه
الصلاة والسلام خلصت. صح؟ هو الصحابة اصلا راحوا سألوه. قال يا رسول الله اينا لم يظلم نفسه؟ قال ليس زاك. ليس زاكي. على طول قال قال التفسير ده ايه غلط لو فسرت الزلم هنا بالمعصية غلط تفسير غلط فما يجيش واحد بقى بعد كده يقول ايه تحتمل الظلم هنا يحتمل المعصية ويحتمل خلاص
خلصت انت بتتكلم في ايه؟ ما هو لو واحد مش عارف ما ورد عن الرسول عليه الصلاة والسلام من التفسير هيضل مش كده؟ وزي ما ضربنا مسال قبل كده آآ مسلا واعبد ربك حتى يأتيك الايه؟ اليقين. فقعد يقول هل اليقين هنا المقصود به منزلة القلبية؟ ازا لو واحد وصل لليقين
في قلبه يبقى خلاص يبطل يعبد ربنا وخلاص هو كده وصل بقى وزي الصوفية ما بيعتقدوا. يقول لك الراجل ده وصل. خلاص ما بيصليش بقى ما بيصومش. يقول لك ده وصل. وصل ليه
في وصل اليقين ويستدل بحاجة زي كده تمام؟ فنقول لا هزا باطل ليه؟ لان اجماع السلف. على ان اليقين هنا بمعنى الموت. يبقى اللي يقول حاجة غير الموت يبقى قول
رباط قطعا لان المصادر طب هنا لو مش عارف اصلا السلف قالوا ايه في الايه؟ في المسألة ديت. يبقى عادي ان انا هاضل كده. واخد بالك؟ آآ هنجيب امسلة على كده كتير. فبنقول ان معرفتك بالحاجات دي. معرفتك باسباب النزول تفرق في فهمك للاية
تفرق كتير ولما يجي الكلام عن اسباب النزول اه هنضرب مسال او خلينا نضرب مسال مسلا سريع قول الله تعالى مسلا ان الصفا والمروة من شعائر الله. فمن حج البيت او اعتمر
فلا جناح عليه ان يتطوف بهم. مسلا لا جناح عليه. كلمة لا جناح يعني ايه؟ يعني ما فيش مشكلة تسعى. فاللي ياخدها كده يفهمها كده لوحدها من غير اسباب النزول هيقول السعي في الحج والعمرة؟ جائز ومباح
جاهز ومباح لان ربنا قال ايه؟ ما في يعني ايه زي معنى كده ايه؟ ما فيش مشكلة اللي عايز يسعى يا جماعة ايه؟ يسعى. فازا حكم السعي في الحج جاهز مباح
فمن تركه لا اثم عليه. وحجه صحيح ده لو واحد فاهمها كده. هو ربنا قال كده. فمن حج البيت واعتمر فلا جناح عليه. ان يطوف به. او انت تحج لو عايز تسعى ايه؟ ما فيش مشكلة تسعى. لو انت مش فاهم سبب النزول
هو سبب النزول اصلا الصحابة كانوا بيسعوا لما جم يسعوا حسوا بحرج في نفسهم. ليه؟ لان هم زمان ايام الشرك كان في صنم على الصفا وصنم على مروة فكانوا هم بيسعوا علشان الصنمين دولا. فلما جت الشريعة برضه بالسعي بين الصفا والمروة حسوا بحرج. نسعى يعني
اكيد فربنا قال لهم لا جناح يعني اسعوا. هنا مش بيقصص مش بيأسس حكم السعي. انما بيرفع عنهم الايه؟ الحرج. بس فلو انا مش فاهم سبب النزول هضل في فهمي للاية ديت وهقول حكم السعي رغم ان السعي ركن في الحج يعني اللي ما يسعاش حجه باطل. فممكن واحد
بيقول السعي ما فيهوش مشكلة. ربنا قال لا جناح يعني ازا آآ شفت يعني فهمك لسان النزول ممكن يخليك تستقيم في فهم الايه؟ الاية. فضائل السور طبعا وممكن مش هتأسر في اي في الاحكام لكن هو باب جيد يعني
آآ المرحلة الاولى خلاص. ايه المرحلة التانية بقى؟ بيقول ادراك المعنى اللغوي. للكلمات الواردة في الاية. ومقارنة بما جاء عن السلف ثم الجمع بينهما لتحديد المعنى الكامل والصحيح للكلمة نفسها. خد بالك احنا عايزين الاول احنا
هنا في حروف مباني هتكون لي ايه؟ كلمة. وحروف معاني. حروف معاني بتفيدني في المعاني. طب الكلمة نفسها؟ اه الكلمة. الكلمة دي موضوعة. ما انا عشان افهم الجملة لازم افهم الكلمة وافهم الحروف المعاني. خلاص كلمني عن حروف المعاني. يبقى لازم افهم الكلمة. افهم الكلمة ازاي؟ انا دلوقتي قدامي كلمة في القرآن
افهمها ازاي لازم نفهم ان كلمة القرآن في ترتيب معين في فهمها واحد طه كاش ممكن نكتبه. اول حاجة علشان تفهم الكلمة في القرآن اول معنى بتنظر فيه المعنى الشرعي
للكلمة. يعني هل الشريعة جاءت بمعنى هذه الكلمة ليه المعنى الشرعي؟ ممكن يكون المعنى الشرعي غير المعنى الايه؟ اللغوي فالانسان ما ينفعش يخش يفسر الكلمة لغويا قبل ما يعرف هل لها معنى في الشرع ولا لا
بمعنى كلمة الصلاة معناها اللغوي ايه؟ الدعاء لكن معناها في الشريعة هي الحركات المعلومة في الاوقات المعلومة القصة المعروفة. فلو واحد فسر بس القرآن باللغة بس دون الرجوع الى الشريعة سيفسر كلمة
الصلاة في كل مواطن بالايه؟ بالدعاء. ويقول لا دليل في القرآن على وجوب الزهر والعصر والكلام دوت. لانه فسر الصلاة بالايه؟ بالدعاء تمام اتوا الزكاة. هيقول الزكاة هنا معناها تطهير النفس. على اعتبار ان ده معنى ليه؟ اللغة. فينفي تماما
ان في حاجة في الشريعة اسمها دفع مال وحق والكلام دوت. فنقول لا غلط دي قواعد عشان تفهم كلمة في القرآن الاول بتقول هل لها معنى في الشرع جاء به الشرع
لو جاء الشرع بمعنى محدد الكلمة دي خلاص. تقف على المعنى الايه؟ الشرعي. لا ما الكلمة دي ما لهاش معنى شرعي. عادي هي هي على اطلاق كده. هتسأل نفسك السؤال التاني
هل الكلمة دي عند العرب كان لها معنى عرفي يتبادر الى الزهن لو لقيت معنى عرفي كان العرب متعارفين على ان الكلمة دي معناها كزا. فالاصل تقديم المعنى العرفي. على المعنى اللغوي
لان الخطاب لما القرآن خاطب الناس خاطبهم بما؟ بما يفهمون فلما الكلمة دي اتقالت فهموها ازاي هيفهموها على العرف اللي ايه؟ اللي هم بيستعملوا فيه الكلمة ديت. لا ما فيش عرف للكلمة ديت هننتقل للمعنى لايه؟ اللغوي
شفت بقى المعنى اللغوي فين؟ تالت مرحلة. بعد المعنى الشرعي والمعنى الايه؟ العرفي عند من نزل عندهم القرآن. مش معنى عرفي بتاعك القرآن نزل على الناس ديت. فتشوف هل العرب كانت بتفهم الكلمة دي بمعنى معين عرفا
اه يبقى ده الاصل ان يقدم المعنى دوت. لا يبقى ننزل المعنى الايه؟ اللغوي عادي فلزلك لازم نفهم الكلمة لان الكلمة ممكن تأتي في موطن بالمعنى الشرعي وفي موطن تاني بمعنى لغوي. طب ايه اللي يفسر لنا الكلام دوت؟ السلف او فعل الرسول عليه الصلاة والسلام
مسلا اقيموا الصلاة. ايه معناها معناها يعني صلوا الضهر والعصر والعشاء. طيب ربنا قال ولا تصلي على احد منهم مات ابدا. هنا الصلاة معناها ايه صلاة الجنازة صلاة الايه؟ الجنازة ان هنا السياق وفعل النبي عليه الصلاة والسلام هيفسر لي الكلمة دي. قوله تعالى
آآ خذ من اموالهم صدقة تطهرهم وتزكيهم بها صل عليهم. ما معنى صلي عليهم هنا؟ ادعو له شفت نفس كلمة الصلاة جت في تلت مواطن كل مواطن بمعنى يبقى انا لو ماشي كده سبهللة من غير قواعد ولا سياق طب ايه اللي خلى
خليني افسر صلي علي نجيب الدعاء. فعل النبي عليه الصلاة والسلام. خد بالك من الحاجات اللي بتفسر القرآن. في واحد يقول لك هو ليه النبي ما قالش تفسير القرآن كله؟ ما هو النبي فسره. بس تفسيره على درجات
كان يفسر بقوله ويفسر بفعله يفسر بتقريره وما والباقي كان يتركه لفهم العرب لان اصلا اغلب القرآن هو كلام عربي عادي. يعني مش محتاج بيان. العرب تفهمه بالسليقة بلغتها العادية. فكان يفسر لهم ما يشكل عليهم او
وما يحتاج الى تبيين بقوله او بفعله. ففسر اقيموا الصلاة بفعله صلوا كما رأيتموني اصلي هي دي اقيموا الصلاة. وصل عليهم في الصلاة ازاي؟ قالوا النبي صلى الله عليه وسلم اذا جاءه احد بالصدقة كان
قل اللهم صل على ال فلان وكان يدعو له. يبقى هنا عرفنا نصلي عليه معناه ايه؟ وادعوا له. فازا انا عشان افهم بص ده هنا بربط المرحلة الاولى المرحلة التانية. عشان افهم لازم ابقى عارف
المعنى اللغوي وقبلها اعرف ما ورد عن النبي عليه الصلاة والسلام وورد عن السلف. عشان اعرف هل هافسرها بالمعنى اللغوي؟ ولا اصلا في اثار عندي تقول لا دي لها معنى
شرعي ما تستعجلش وتفسرها باللغة قبل ما تفهم معناها الايه؟ الشرعي. واحد ييجي ينكر الصيام يقول ما فيش حاجة اسمها صيام في الشريعة. الصيام هنا في الشريعة معناه الايه؟ معناه
اه السكوت عن فواحش والمنكرات وطيب الكلام. لان الصيام يأتي في اللغة بمعنى السكوت فعلا. اني نزرت للرحمن ايه؟ صوما. صوم فلن اكلم هنا الصيام بمعنى السكوت طب ربنا يقول كتب عليكم الصيام ايه اللي يخليني ما افسرهاش ان هي
السكوت فعل النبي عليه الصلاة والسلام كان اذا جاء رمضان يصوم يعني واجماع السلف ان الصيام هنا بمعناه الانقطاع عن الطعام والشراب الايه القصة اللي انتم عارفينها. يعني يجيش واحد بقى يضللنا. ما هو دلوقتي التلاعب بالتفسير بقى سهل. مسال من باب ايه باب اللغة
ان واحد يبتدي يفسر باللغة بس. ويسيبه من ايه؟ من اجماعات السلف واثار السلف وما جاء عن النبي عليه الصلاة والسلام. كل ده يلقيه وراء ظهره ويركز على اللغة. وممكن انت بتنبهر به وتقتنع يقول لك صح. طب ما هو اللغة بتقول كده. وليه ما نفسرهاش كده؟ هنقول له اترد عليه بايه؟ النبي في الصلاة مسلا عكس كده. ده اجماع
السلف على خلاف ذلك. لا ده اقوال التابعين والصحابة ما فيش حد قال الكلام دوت تقدر ترد الايه؟ الكلام. حتى المعنى اللغوي. لازم المعنى اللغوي يبقى واحد لغته صحيحة. شوية مسلا يفسر معنى اللغة بالمتعارف عليه بين الناس. مسلا يقول لك سبحان الله شف يا اخي القرآن سبق العصر الحديس
هنا زكر العربيات في القرآن. فين يا اسطى؟ وجاءت سيارة. فارسلوا والدهم. فادلى دلوة. شف بقى القرآن سبق العلم وبتاع ويخلي الناس تضحك على القرآن سيارة هل معنى اللغوي للسيارة هو العربية
ده عرفك انت ده معنى عرفي مش معنى لغوي وعرفنا احنا. يعني حتى اصلا ده ما بيستعملش. عرفك انت. يعني حتى مش عرف اللي نزل فيهم. عارف لو السيارة دي معناها في عرفان عربية
احنا قلنا ماشي. هيقدم المعنى دوت. المعنى اللغوي اللي هو السيارة القافلة التي تسير. لكن هو ما كنش هم ما عندهمش معنى عرفي للسيارة زي ما عندك. لا ده انت حاكمت
القرآن للمعنى العرفي اللي عندك في العصر الحديث والقيت بكل كتب السلف ورميتها ورا ضهرك. وقاعد تقول ايه ما شاء الله وجاءت سيارة وارسلها والدهم مسك القرآن ذكر العربيات قبل اي حد. نقعد نضحك بقى ضحك الناس علينا. اهو مسلا ايه يقول لك بقى ايه القرآن
الايه في هندسة وجبر وبتاع وحسام مسلسات فين يا عم؟ آآ يا معشر الجن والانس ان استطعتم ان تنفزوا من ايه؟ اقطار السماوات قال لك زكر القطر ونص القطر بقى وايه والمساحات ونقدر نحسب ونبني بقى؟ ايه يا عم؟ هي القطر هنا هو الحساب مسلسات؟ اقطار يعني نواة
قطر يعني ناحية يعني المعنى اللغوي العادي. فشوف لو واحد حمل القرآن على عرفي كلمة قطر عندنا بيتقال لك نص قطر وقطر بتفهم دايرة ونق والكلام دوت والكلام ده لكن هل السلف يفهموا قطر اللي هو قطر الدايرة؟ نص قطر الدايرة قطر اقطار يعني نواحي
شف انت معنى لو انت مش فاهم واحد يقول لك ده معناه في اللغة. اللغة بتاعتك. بس مش لغة العرب الصحيحة الاصيلة. فهي مش اي حد يهبد نمشي وراه. خد بقى في الاعجاز العلمي بقى هبد كتير من كده بقى. واخد بالك
عشان كده انا لازم افهم المعنى اللغوي عشان هحتاجه. لو انا ما لقتش معنى شرعي للكلمة. وما فيش معنى عرفي عند من نزل في يوم القرآن. هروح المعنى اللغوي. وده كتير لان كتير جدا من كلمات القرآن هي كلمات عربية عادية ما لهاش لا معنى شرعي ولا معنى عرفي. ده غالب القرآن كده. فده اساسي
افهم اللغة. اعرف الكلمة دي في اللغة عند العرب كانت معناها ايه؟ واشوف بقى السلف قالوا ايه فيها؟ وقارن اقوالهم ببعض والكلام دوت عشان من مجموع اقوالهم احدد هو الكلمة دي مقصودها ايه؟ وليه بقول تفسير السلف؟ ان هم اصلا اهل اللغة. فلو ابن عباس قال الكلمة دي معناها كزا يبقى ده معناها في
اللغة يعني هو لو هو بيفسره لغويا. ولو قال واحد تاني معناه كزا يبقى هي معناها كده وكده. في لغة العرب. الناس دي هم اللغة. عشان كده ده هنقول ليه بناخد تفسير الصحابة والتابعين؟ لان دول اهل اللغة
الصحابة هم اللي نزل فيهم القرآن والتابعين كان في زمانهم اللغة صحيحة ما حصلش عجمة في لسان الناس. ما دخلتش اخطاء في اللسان. كانوا لسه اللسان سليم. فدول لما يفسروا لغويا خده وانت عمياني
ما فيش غلطة عندهم في الايه؟ في اللغة فهمنا الحتة دي طيب بعد كده بيقول لنا المرحلة الثالثة معرفة دلالة حروف المعاني التي تربط بين الكلمات. خلاص دي عديناها صح
المرحلة الرابعة معرفة دلالة الجملة بقى. وما يتعلق بها كدلالة الجملة الاسمية والفعلية واثر التقديم والتأخير. نضرب مثال الجملة الجملة انا بمسك الجملة دلوقتي خلاص طلعت من الكلمة وعرفت ازاي بنفس الكلمة كلمة معنى شرعي معنى عرفي معنى ايه؟ لغوي حروف المعاني هيبقى فيها خلاف معنى يدل على ايه
الحرف يدل على ايه؟ اقدر من خلال اكون الجملة. وابتدي ابص للجملة. الجملة بقى اللي طلعت في الاخر اسمية ولا فعلية؟ اه الاسمية تدل على كزا. الفعلية تدل على كزا. هطلع معنى جديد
زي مسلا آآ لما تجد في التفسير آآ الملائكة دخلت سيدنا ابراهيم قالوا سلاما قال سلام قالوا سلاما قال ايه؟ سلام فما لبس ان جاء بعجل حديث. فتجد التفسير ويقولون وكان سلام ابراهيم افضل من سلام
وانت قاعد ايه؟ مش فاهم اي حاجة. طب هم دول قالوا سلاما. وهو قال سلام. ليه هو احسن منهم قالها بشكل احسن شوية لأ لان هم قالوا سلاما. سلاما دي يعني تقدير الكلام نسلم عليك سلاما
ولكنه قال ايه؟ سلام يعني جملة اسمية. سلام عليكم. معلش اسلم يعني ايه؟ يعني الاولانية جملة فعلية. التانية جملة ايه؟ اسمية. والجملة الاسمية تدل على ايه؟ على الثبوت والاستقرار. يعني هو سلام ثابت مستقر. واما سلام الملائكة فهو سلام
فجدد يعني كل مرة هنسلم لكن هو ليس سلاما دائما ايه؟ مستقرا. يبقى كلمته ابلغ من ايه؟ من كلمتهم. زي ما في اول واحد مسلا ايه واحد يقول لك ايه اسلم عليك سلاما. فرحت انت قلت السلام عليكم. كلمتك احسن من كلمة لان انت كلمتك جملة اسمية تدل ان السلام ده
النهاردة بكرة سلام عليكم. لكن انت دلوقتي سلمت عليها الان المرة الجاية هستنى منك سلام تاني هو كلمته ابلغ من ايه؟ وفي وسط كنا قلنا مسال قبل كده في الرسالة وما كان الله ليعذبهم وانت فيهم وما
كان الله معذبهم وهم يستغفرون. قال ليه؟ قال قال هات جملة فعلية لما كان جاب سيرة النبي عليه الصلاة والسلام. وقالها جملة اسمية لما ذكر الاستغفار قال لك ان النبي عليه الصلاة والسلام مش سابت هيموت. فذكرها بجملة فعلية ما كان الله ليهعذبهم وانت فيهم؟ وذكر جملة اسمية في
لما زكر الاستغفار لان الاستغفار ايه؟ دائم وما كان الله معزبهم. وهم يستغفرون ان الاستغفار مش هينقطع في الامة. فالنهاردة بكرة القاعدة دي شغالة لكن النبي عليه الصلاة والسلام مجرد ما مات خسرت واحدة من اسباب الايه؟ عدم التعذيب. شفت الحتة دي؟ فيبقى اسر التقديم والتأخير والله التقديم والتأخير
الخير هيفيد ايه؟ ليه ربنا قال اياك نعبد؟ ما قالش نعبد اياك هنشوف بقى ليه؟ الكلام دوت. المرحلة الخامسة فهم دلالة السياق. ودي كلمتين السباق والايه؟ واللحاق سهلة. المرحلة السادسة الاحاطة بالمقصود العام
الصورة. الموضوع ده بيديك روح كده للصور. بتقدر على اسر زلك تفهم مواضعها. ما هي السورة فيها غالبا وده موضوع اجتهادي. اجتهادي جدا ويحتمل اجتهادات كتيرة. ان انت تقدر تطلع موضوع واحد للصورة
انت تقول الصورة دي تدور حول كزا فده عايز مجهود كبير. وعايز واحد فعلا يعني قلب السرعة على الاخر. بس فيه صور تبقى واضحة سهلة. وممكن يكون فيه صور جه فيها اقوال عن السلف اصلا. كما يقولون مسلا سورة النحل سورة النعم
ده ده دي الكلمة دي تتسيف على طول. ده تفسير موضوعي. ازا انا لما هقرأ سورة النحل بعيش في الكلمة ديت ان هي بتتكلم عن ايه؟ عن ده بيخليني في جو كده وانا شغال فيها
اديني معاني وانا شغال فيها. هعرف ايه الله! هو ليه ربنا قال دي هنا؟ وليه قال؟ اه ما هي سورة النعم. سورة الانعام. سورة التوحيد. كلها نتكلم عن التوحيد. ودلال التوحيد والرد على الشرك والكلام دوت. تمام؟ آآ في بقى احيانا اجتهادات. مسلا واحد يقول لك سورة البقرة سورة التقوى
ان اكتر كلمات جت فيها لعلكم تتقون لعلهم يتقون وهكزا. واخد بالك؟ يعني هتلاقي فيه الكلام ده فيه مرونة شوية واحد يقول لك سورة النساء صورة حقوق الضعفاء النساء اليتامى تلاقي كل الصورة بتدور حوالين الايه؟ المعاني ديت. ففهمك للموضوع العام برضو بيديك معنى وان كان ده مش ضروري
عشان كده خليها في المراحل الايه؟ بص الاخيرة. بس احنا بنتكلم في المراحل اللي فاتت او الخمسة دول مؤسرين جدا. جدا. من اول ستة سبعة تمانية الاسر يبتدي يقل. يعني انا ما بفهمش موضوع الصورة هيأسر اوي؟ مش قوي بس يعني الافضل ان انت تكون حاول ملم هي صورة بدون
حوالين ايه؟ صح؟ بعد كده بيقول بقى خد بقى المرحلة السابعة. جمع الايات التي تنزلت في الموضوع نفسه من القرآن كله ليكتمل المعنى المراد للاية ده بقى انك انت عرفت الصورة بتتكلم عن ايه؟ هات بقى نفس الايات اللي قالت نفس الموضوع من كل القرآن. وجمع كل ده هتفهم الموضوع من كل
من النواحي. زي مسلا قص الانبياء. احيانا اما تمسك القصة في حتة واحدة ما تبقاش فاهمها كلها. تيجي تمسكها في الاعراف مع يونس مع العنكبوت تكتمل الصورة عندك اه ده حصل كده وهو الاول راح يعني ايه تبتدي تقدر تقرا الايه القصة كويس. لكن لو خدتها في موطن واحد بس ممكن يلتمس عليك
مشهد من مشات بتفهمي هي الدنيا مشيت ازاي او السياق ماشية ازاي. فيبقى تجمع الايات اللي بتتكلم عن نفس الموضوع في كل الايه؟ في كل السورة. واحيانا فالايات بجمع يخليك تفهم فهمك فهم تاني. مسلا قوله تعالى
آآ قوله تعالى آآ يا ايها الذين امنوا اوفوا بالعقود احلت لكم بهيمة الانعام. الا ما يتلى عليكم. فين يتلى عليكم ده ده هيرجع بقى. يبقى ندور على اية اليد في نفس الموضوع قبل المائدة. هتجد مسلا في الانعام. قل لا اجد فيما اوحي الي محرما على يعني
عمري ما هفهم الاية دي الا وافهم الاية اللي في نفس سياقها. في سورة تانية. المرحلة التامنة بقى بيقول بقى دي بقى ايه؟ يعني يعني زيادة خالص بقى. اللي هي
هتديك روح كده ومعاني. بيقول تجيب بقى ايه؟ كلام السلف مش كلام سلف التفسير. يعني تدبرات السلف. آآ قصة للسلف له علاقة بالاية ديت. بيقول بقى العناية بتدوين اخبار وقص الائمة سلفا وخلفا مع القرآن. ثم الاستشهاد بها في محلها في التفسير. يعني مسلا آآ
ان مسلا فلان سمع الاية ديت مسلا حصل له كزا فلان لما حصل له كزا قرأ عليهم الاية ديت هتشوف الموطن اللي اتقالت فيه الاية. والسلف استعملوها فين؟ كانت قصة عادية مش تفسير. بس هو قال الاية دي في الموطن ده. فبتديك معنى
والله ابن عباس لما راح يجادل الخوارج استدل عليهم بالاية دي تديك معنى. تقول والله فلان لما قرأ الهادي بكى ولما سألوه بتبكي ليه؟ قال والله زكرت كزا في كزا. ما لهاش علاقة بالتفسير. بس ده معنى. فده بيديك ثراء
مش تفسير بس بيديك ايه؟ ثراء في المعاني. ما تجمع بقى القصص بتاعة السلف دي حوالين الاية. ويا سلام لو انت لك برضه تدبرات او انت لك قصص مع الاية دي
اوه يبقى انت كده عديت فهمت الاية كده توصل لعمق في التدبر. عمق في التدبر. شفت بقى المراحل الجميلة ديت. بعد كده بقى قال لنا اول حاجة قبل ما يبدأ الحق اقول لكم بسرعة كده بعض الكتب النصايح. لان هو لما قال لنا قال لنا اول حاجة تهتم بالايه؟ باقوال السلف
طب واحد يقول لك طب ايه اين اجد اقوال السلف؟ هنقول له والله تجد اقوال السلف في التفسيرات التي اعتنت بسرد اقوال السلف حول الايات زي على رأسهم طبعا الطبري تفسير الطبري هو
يعني ابو التفاسير كل التفاسير بتاخد من الطبقين في الاخر. الطبري لان الطبري كان من الايه؟ القرون الاوائل. كان قريب جدا من عصر التنزيل فكان محيط باقوال السلف. غير طبعا يعني ان هو كان خارق في الحفظ. فالامام الطبري هو اكتر تفسير جامع لاقوال الايه
السلف وفيه مختصرات له وكده. بس ده طبعا كتاب كبير قوي. ممكن لو صعب عليك الطبري تقرأ ابن كسير. ابن كسير يعتبر نوع من الاختصاص للطبري زكر جملة كبيرة من اقوال السلف. وان كان مش كل اقوال السلف. بس هو الايه؟ زكر اهم اقوال السلف حوالينا ليه؟ الايات. وابن كسير نفسه له
برضو مختصر من اشهر مختصرات ابن كثير عمدة التفاسير الشيخ احمد شاكر عمدة التفاسير للشيخ احمد شاكر والمصباح المنير صباح ده جميل قوي بقى. هل المصباح المنير مختصر تفسير ابن كسير؟ لمجموعة علماء على رأسهم المبارك فوري. بس هو مشهور بالمصباحي ليه؟ قال
معك ايه بيقول لنا تفسير الدر المنصور في التفسير بالمأثور. مأسور الاسار يعني اللي جت على النبي والسلام. ده للامام السيوطي يلوي التفسير الصحيح لدكتور حكمة ابن ياسين كتب بقى التفسير اللغوي اللي اعتنت باللغة والبلاغة. طبعا على رأسهم وزكر في الاخر بس هو مهم جدا والتحرير والتنوير لابن عاشور
التحليل والتنوير للناشور الطاهر ابن عاشور. وكتاب تفسير يعني تفسير ابن عطية وتفسير البيضاوي وتفسير ابي السعود. كلام طبعا هيبقى ازاي لكم كبير تقيل بس على الاقل انت عارف المعلومة. ان شاء الله بكرة لما تتعلم وتترقى في كتب التفسير يوم في الايام هتوصل للكتب دي وصدقني هتلاقيها سهلة. بس
امشي بالترتيب. انت الان حاسس ان الكتب دي ياه! ده انا مستحيل افتح الكتاب. كنا بنقول كده زمان تبص الكتب في مكتبة المسجد كده تبقى خايف اصلا تقرب تتحرق او حاجة كده فاهم؟ يحصل لك حاجة ممكن تشل لو قريت الكتاب هو ايه ده هو الكتب دي تقرا؟ عارف
الاحساس ده والسبعتاشر مجلد ده في حد بيقراهم انت ان شاء الله هتقراهم وهتفهمهم هتلاقيهم سهلين. الموضوع بسيط شوية قواعد بس تمام بيقول بقى تفسير اعتنى بالفوايد والتربية زي تفسير الساعة دي وايسر التفاسير الجزائري وبعد كده زكر مجموعة من المعاجم اللي ممكن تستفيد بها
في موضوع الايه؟ انك تطلع المعنى. اللغوي بعيد عن القرآن. معاجم عادية بتطلع لك المعنى ليه؟ اللغوي طبعا بعد كده هيبدأ لنا بالايه؟ بالمرحلة الاولى خلاص طالما احنا يعني وقفنا في مكان كويس خدنا عشرين صفحة وزي الفل يبقى خلينا ايه نبدأ المرة القادمة من المرحلة
طبعا احنا النهاردة اسسنا بس شوية. بس بعد كده هيبقى ايه؟ هنحاول نجري شوية. آآ عشان نحاول ما نطولش في الكتابة عايزين نخلصه في من تمن لعشر مجالس بالكتير. عشان ما نطولش فيه يعني. الكتاب روعة يا ريت اه نكمل مع بعض. ما حدش يريد. ما تكسل
ان انت لو فاتك درس ما جتش انك انت تسمعه وحاول تقرا تحضر ان شاء الله لما تيجي تفهم احسن لما تبقى قاري ومحضر ان شاء الله المرة الجاية نبدأ
بقفل ايه؟ في المرحلة الاولى اللي هي الكلام على آآ الاثار الواردة عن الرسول. والسلف هيتكلم بقى في حاجات مهمة جدا. هنتكلم ايه اللي ايه الوارد عن الرسول اصلا والسلام. كان اسباب النزول
فضائل القرآن فضائل الصور والايات. طب الفضائل دي هتتعامل معها ازاي ان في ناس توسعوا في موضوع الفضائل وزكروا احاديس موضوعة. وفي ناس شددوا قوي حتى في حديس ضعف يسير يقول لك لا ما يتقبلش. انهي منهج صح. اسباب النزول
النزول دي اللي بيعرف اي اسباب نزول بيتومه دايما دايما هات اي كتاب اسباب نزول هتلاقي نفسك تهت ليه؟ تقرا الاية وتقرا تحتيها عشر اسباب نزول. واحنا فين؟ وغير بعض يعني عكس كلهم ما لهمش علاقة
نزلت في كزا ونزلت في كزا ونزلت في كزا. تيجي انت قاعد طبعا ايه؟ متنح مش فاهم ايه؟ مش فاهم اي حاجة. تيجي تقول للشيخ عايز عايز عايز كتاب في اسباب النزول. يقول لك اقرا كزا. كزا مسلا
تقرا طبعا ايه؟ مية مية مش فاهم اي حاجة. نفس الفكرة انت ما عكش الادوات المرة الجاية هنقول لك التيكة الزتونة اللي تقرا بها كتاب اسباب نزول تعرف فين سبب النزول
من العشرة دول تقدر تحدده قاعدة بس هي مشكلتنا احنا مش عارفين القواعد اعرف القاعدة زي ما انت تعرف مسلا ايه مش عارف هو بيقرا القرآن ازاي قالوا لك والله النون المشددة
بدأ يعمل معه غنة خلاص اي نون مشددة هعمل معها غنة وخلاص استريحت دماغي. فكذلك ان اذان زول اقول لك والله خد بالك. امشي بقاعة دي واحد اتنين تلاتة اربعة هتعرف
تفهم اسباب النزول. طب لما يحصل آآ اقوال السلف تتعارض او تتنوع عموما فيه كزا قول. هل اعمل ايه؟ هجمع بينهم؟ طب افرض متعارضين هعمل ايه؟ طب ارجح ازاي؟ هيبقى يناقش بقى الايه
كل الكلام ده هتلاقي الدنيا منورة معك. الدنيا سهلة وجميلة بس شوية ايه؟ شوية قواعد. فيا ريت نحافظ ونسبت وايه ونشجع بعض اصحابنا معنا. جزاكم الله خيرا. سبحانك يا رب ربنا وبحمدك اشهد ان لا اله الا انت استغفرك